title: 2011/780/UE: Decizia Consiliului din 28 noiembrie 2011 privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei XIII (Transporturi) la Acordul privind SEE

text:
               2.12.2011

               RO

               Jurnalul Oficial al Uniunii Europene

               L 319/1

         DECIZIA CONSILIULUI
   din 28 noiembrie 2011
   privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei XIII (Transporturi) la Acordul privind SEE
   (2011/780/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Anexa XIII la Acordul privind Spațiul Economic European („Acordul privind SEE”) conține dispoziții și măsuri specifice privind transporturile.

               (2)

               Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (2) are ca obiectiv principal stabilirea și menținerea unui nivel unitar ridicat de siguranță a aviației civile în Uniune.

               (3)

               Activitățile Agenției Europene de Siguranță a Aviației pot avea o influență asupra nivelului siguranței aviației civile în Spațiul Economic European.

               (4)

               Prin urmare, Regulamentul (CE) nr. 216/2008 ar trebui încorporat în acord pentru a permite participarea deplină a statelor AELS în cadrul Agenției Europene de Siguranță a Aviației.

               (5)

               Regulamentul (CE) nr. 216/2008 abrogă Regulamentul (CE) nr. 1592/2002 (3), care este încorporat în acord. Regulamentul (CE) nr. 1592/2002 ar trebui, prin urmare, să fie abrogat în conformitate cu acordul.

               (6)

               Anexa XIII la acord ar trebui să fie modificată în consecință.

               (7)

               Uniunea ar trebui, prin urmare, să adopte, în cadrul Comitetului mixt al SEE, poziția prevăzută în proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea preconizată a anexei XIII (Transporturi) la acord are la bază proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 28 noiembrie 2011.

            Pentru Consiliu

            Președintele

         K. SZUMILAS

      (1)  JO L 305, 30.11.1994, p. 6.

      (2)  JO L 79, 19.3.2008, p. 1.

      (3)  Regulamentul CE) nr. 1592/2002 al Parlamentului European și al Consiliului din 15 iulie 2002 privind normele comune în domeniul aviației civile și instituirea unei Agenții Europene de Siguranță a Aviației (JO L 240, 7.9.2002, p. 1).

      PROIECT DE
      DECIZIA NR. …/2011 A COMITETULUI MIXT AL SEE
      din …
      de modificare a anexei XIII (Transporturi) la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European („acordul”), în special articolul 98,
      întrucât:

                  (1)

                  Anexa XIII la acord a fost modificată prin Decizia nr. …/… a Comitetului mixt al SEE din … (1).

                  (2)

                  Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (2) are ca obiectiv principal stabilirea și menținerea unui nivel unitar ridicat de siguranță a aviației civile în Uniune.

                  (3)

                  Activitățile Agenției Europene de Siguranță a Aviației pot avea o influență asupra nivelului siguranței aviației civile în Spațiul Economic European.

                  (4)

                  Prin urmare, Regulamentul (CE) nr. 216/2008 ar trebui să fie încorporat în acord pentru a permite participarea deplină a statelor AELS în cadrul Agenției Europene de Siguranță a Aviației.

                  (5)

                  Regulamentul (CE) nr. 216/2008 abrogă Regulamentul (CE) nr. 1592/2002 al Parlamentului European și al Consiliului (3), care este încorporat în acord și care, prin urmare, ar trebui să fie abrogat în conformitate cu acordul,

            ADOPTĂ PREZENTA DECIZIE:
      Articolul 1
      Anexa XIII la acord se modifică astfel cum se menționează în anexa la prezenta decizie.
      Articolul 2
      Textele în limbile islandeză și norvegiană ale Regulamentului (CE) nr. 216/2008, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la …, cu condiția să se fi efectuat toate notificările către Comitetul mixt al SEE, prevăzute la articolul 103 alineatul (1) din acord (4).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles, ….

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L …

         (2)  JO L 79, 19.3.2008, p. 1.

         (3)  JO L 240, 7.9.2002, p. 1.

         (4)  [Nu au fost semnalate obligații constituționale.] [Au fost semnalate obligații constituționale.]

         Declarația statelor AELS la Decizia nr. … a Comitetului mixt al SEE privind încorporarea în acord a Regulamentului (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE

            „Regulamentul (CE) nr. 216/2008 al Parlamentului European și al Consiliului se referă, printre altele, la competența de a impune amenzi și penalități cu titlu cominatoriu în domeniul siguranței aviației. Încorporarea regulamentului nu aduce atingere soluțiilor instituționale cu privire la viitoarelor acte care conferă prerogative de a impune sancțiuni.”

         ANEXĂ

            la Decizia nr. … a Comitetului mixt al SEE

         Anexa XIII la acord se modifică după cum urmează:

                     1.

                     La punctul 66a [Regulamentul (CEE) nr. 3922/91] și, respectiv, la punctul 66r (Directiva 2004/36/CE a Parlamentului European și a Consiliului), se adaugă următoarea liniuță:

                                 „—

                                    32008 R 0216: Regulamentul (CE) nr. 216/2008 al Parlamentului European și al Consiliului din 20 februarie 2008 (JO L 79, 19.3.2008, p. 1).”

                     2.

                     La punctul 68a (Directiva 91/670/CE a Consiliului) se adaugă următorul text:
                     „ , astfel cum a fost modificat prin:

                                 —

                                    32008 R 0216: Regulamentul (CE) nr. 216/2008 al Parlamentului European și al Consiliului din 20 februarie 2008 (JO L 79, 19.3.2008, p. 1).”

                     3.

                     Textul de la punctul 66n [Regulamentul (CE) nr. 1592/2002 al Parlamentului European și al Consiliului] se înlocuiește cu următorul text:
                     „32008 R 0216: Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (JO L 79, 19.3.2008, p. 1).
                     În sensul prezentului acord, dispozițiile regulamentului se citesc cu următoarele adaptări:

                                 (a)

                                 atunci când nu se prevede altfel în cele ce urmează și fără a aduce atingere dispozițiilor Protocolului 1 la acord, se consideră că noțiunea de «stat membru (state membre)» din regulament include și statele AELS, în plus față de semnificația acestora din regulament. Se aplică punctul 11 din Protocolul 1;

                                 (b)

                                 în ceea ce privește statele AELS, agenția acordă asistență, în măsura necesară și când este nevoie, Autorității AELS de Supraveghere sau Comitetului permanent, după caz, în exercitarea funcțiilor acestora. Agenția și Autoritatea AELS de Supraveghere sau Comitetul permanent, după caz, cooperează și fac schimb de informații, în măsura necesară și când este nevoie;

                                 (c)

                                 nicio dispoziție a prezentului regulament nu se interpretează astfel încât să se transfere agenției autoritatea de a acționa în numele statelor AELS în cadrul acordurilor internaționale, în alte scopuri decât pentru a le sprijini în îndeplinirea obligațiilor care le revin în temeiul acestor acorduri;

                                 (d)

                                 articolul 12 se modifică după cum urmează:

                                             (i)

                                             la alineatul (1), după termenul «Comunitate» se introduc cuvintele «sau un stat AELS»;

                                             (ii)

                                             alineatul (2) se înlocuiește cu următorul text:
                                             «Ori de câte ori Uniunea negociază cu o țară terță pentru a încheia un acord prin care se stabilește că un stat membru sau agenția poate elibera certificate pe baza certificatelor eliberate de autoritățile aeronautice din respectiva țară terță, aceasta se străduiește să obțină pentru statele AELS o ofertă privind un acord similar cu cel încheiat cu țara terță respectivă. La rândul lor, statele AELS depun eforturi să încheie cu țări terțe acorduri corespunzătoare cu cele ale Uniunii.»;

                                 (e)

                                 la articolul 14 alineatul (7) se adaugă următorul paragraf:
                                 «Fără a aduce atingere dispozițiilor de la alineatul (4) litera (d) din Protocolul 1 la Acordul privind SEE, în cazul în care Comisia și Autoritatea AELS de Supraveghere fac schimb de informații cu privire la o decizie luată în temeiul prezentului alineat, Comisia comunică informațiile primite de la Autoritatea AELS de Supraveghere statelor membre ale Uniunii, iar Autoritatea AELS de Supraveghere trebuie să comunice informațiile primite de la Comisie către statele AELS.»;

                                 (f)

                                 la articolul 15 se adaugă următorul alineat:
                                 «(5)   Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei, în sensul aplicării regulamentului, se aplică oricărui document al agenției care privește și statele AELS.»;

                                 (g)

                                 la articolul 17 alineatul (2) litera (b) se adaugă următorul text:
                                 «Agenția acordă asistență, de asemenea, Autorității AELS de Supraveghere și îi acordă același sprijin, în cazul în care astfel de măsuri și sarcini sunt de competența autorității, în temeiul acordului.»;

                                 (h)

                                 la articolul 17 alineatul (2), litera (e) se înlocuiește cu următorul text:
                                 «în domeniul său de competență îndeplinește funcțiile și sarcinile care le revin părților contractante în temeiul convențiilor internaționale în vigoare, în special în temeiul Convenției de la Chicago. Autoritățile aeronautice naționale ale statelor AELS îndeplinesc astfel de funcții și sarcini doar conform celor prevăzute în prezentul regulament.»;

                                 (i)

                                 la articolul 20, prima teză se înlocuiește cu următorul text:
                                 «În privința produselor, pieselor și echipamentelor menționate la articolul 4 alineatul (1) literele (a) și (b), agenția îndeplinește, după caz și în conformitate cu specificațiile din Convenția de la Chicago sau din anexele sale, funcțiile și sarcinile statului de proiectare, fabricație sau înmatriculare atunci când este vorba de aprobarea proiectului. Autoritățile aeronautice naționale ale statelor AELS îndeplinesc astfel de funcții și sarcini doar astfel cum le sunt atribuite în temeiul prezentului articol.»;

                                 (j)

                                 articolul 24 se modifică după cum urmează:

                                             (i)

                                             la alineatul (1) se adaugă următorul text:
                                             «Agenția raportează Autorității AELS de Supraveghere cu privire la inspecțiile de standardizare dintr-un stat AELS.»;

                                             (ii)

                                             la alineatul (4) se adaugă următorul text:
                                             «În privința statelor AELS, agenția este consultată de Autoritatea AELS de Supraveghere.»;

                                 (k)

                                 la articolul 25 alineatul (1) se adaugă următorul text:
                                 «Autoritatea AELS de Supraveghere exercită competența de a impune amenzi și penalități cu titlu cominatoriu persoanelor și întreprinderilor cărora agenția le-a eliberat certificate, în cazul în care aceste persoane sau întreprinderi sunt stabilite într-un stat AELS.»;

                                 (l)

                                 la articolul 25 alineatul (4), cuvintele «Curtea de Justiție a Comunităților Europene» se înlocuiesc cu «Curtea de Justiție a AELS» și cuvântul «Comisia» se înlocuiește cu «Autoritatea AELS de Supraveghere» în ceea ce privește statele AELS;

                                 (m)

                                 la articolul 29 se adaugă următorul alineat:
                                 «(4)   Prin derogare de la articolul 12 alineatul (2) litera (a) din Regimul aplicabil celorlalți agenți ai Uniunii Europene, resortisanții statelor AELS care se bucură pe deplin de drepturile lor cetățenești pot fi angajați prin contract de către directorul executiv al agenției.»;

                                 (n)

                                 la articolul 30 se adaugă următorul text:
                                 «Statele AELS aplică Agenției și personalului acesteia Protocolul cu privire la privilegiile și imunitățile Uniunii Europene și normele în vigoare adoptate în temeiul respectivului protocol.»;

                                 (o)

                                 la articolul 32 alineatul (1), după cuvântul «Comunității» se introduc cuvintele:
                                 «, în limbile islandeză și norvegiană:»;

                                 (p)

                                 după articolul 33 alineatul (2) litera (c) se introduce următorul text:

                                             «(ca)

                                             Raportul general anual și programul de lucru al agenției, în temeiul literelor (b), respectiv (c), sunt transmise Autorității AELS de Supraveghere.»;

                                 (q)

                                 la articolul 34 se adaugă următorul alineat:
                                 «(4)   Statele AELS participă cu drepturi depline la consiliul de administrație și au aceleași drepturi și obligații ca și statele membre ale Uniunii, cu excepția dreptului de vot.»;

                                 (r)

                                 la articolul 41 se adaugă următorul alineat:
                                 «(6)   Resortisanții statelor AELS sunt eligibili ca membri, inclusiv ca președinți, ai comisiilor de apel. În cazul în care Comisia redactează lista persoanelor menționate la alineatul (3), aceasta are în vedere, de asemenea, și resortisanții statelor AELS care îndeplinesc condițiile cerute.»;

                                 (s)

                                 la sfârșitul articolului 54 alineatul (1) se adaugă următorul text:
                                 «În privința statelor AELS, agenția acordă asistență Autorității AELS de Supraveghere în privința executării sarcinilor menționate anterior.»;

                                 (t)

                                 la articolul 58 alineatul (3) prima teză, după cuvântul «tratat» se adaugă următoarele cuvinte:
                                 «sau în limba islandeză sau norvegiană»;

                                 (u)

                                 la articolul 59 se adaugă următorul alineat:
                                 «(12)   Statele AELS participă la contribuția financiară a Comunității, menționată la alineatul (1) litera (a). În acest sens, procedurile prevăzute la articolul 82 alineatul (1) litera (a) și de Protocolul 32 la acord se aplică mutatis mutandis.»;

                                 (v)

                                 la articolul 65 se adaugă următoarele alineate:
                                 «(8)   Statele AELS participă pe deplin la lucrările comitetului înființat în temeiul alineatului (1) și, în cadrul acestuia, au aceleași drepturi și obligații ca și statele membre ale UE, cu excepția dreptului de vot.
                                 (9)   În cazul în care, în lipsa unui acord între Comisie și comitet, Consiliul poate decide cu privire la chestiunea respectivă, statele AELS pot ridica problema în cadrul Comitetului mixt al SEE, în conformitate cu articolul 5 din acord.»;

                                 (w)

                                 după caz și cu excepția situației în care există dispoziții contrare, adaptările menționate anterior se aplică mutatis mutandis și altor acte din legislația Uniunii care acordă competențe agenției și care sunt încorporate în prezentul acord.”


title: 2014/225/UE: Decizia Consiliului din 14 aprilie 2014 de numire a unui membru neerlandez și a unui supleant neerlandez în cadrul Comitetului Regiunilor

text:
               24.4.2014

               RO

               Jurnalul Oficial al Uniunii Europene

               L 121/58

         DECIZIA CONSILIULUI
   din 14 aprilie 2014
   de numire a unui membru neerlandez și a unui supleant neerlandez în cadrul Comitetului Regiunilor
   (2014/225/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului neerlandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Decizia 2009/1014/UE (1) și Decizia 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului P.G. de VEY MESTDAGH. Un loc de supleant a devenit vacant ca urmare a încheierii mandatului doamnei S.A.E. POEPJES,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           domnul Bote WILPSTRA, member of the Executive Council of the Province of Groningen

                     și

               (b)

               în calitate de supleant:

                           domnul Hans KONST, member of the Executive Council of the Province of Fryslân.

         Articolul 2
   Prezenta decizie intră în vigoare la data adoptării.

      Adoptată la Luxemburg, 14 aprilie 2014.

            Pentru Consiliu

            Președintele

         A. TSAFTARIS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Numirea unui membru al Curții de Conturi - dl Louis Galea Comisia pentru control bugetar Decizia Parlamentului European din 25 martie 2010 referitoare la propunerea de numire a lui Louis Galea ca membru al Curții de Conturi (C7-0020/2010 – 2010/0808(NLE))

text:
               7.1.2011

               RO

               Jurnalul Oficial al Uniunii Europene

               CE 4/69

         Joi, 25 martie 2010Numirea unui membru al Curții de Conturi - dl Louis Galea
   P7_TA(2010)0080
   Comisia pentru control bugetar Decizia Parlamentului European din 25 martie 2010 referitoare la propunerea de numire a lui Louis Galea ca membru al Curții de Conturi (C7-0020/2010 – 2010/0808(NLE))
   2011/C 4 E/19
   (Consultare)

      Parlamentul European,
   având în vedere articolul 286 alineatul (2) din Tratatul FUE, în temeiul căruia a fost consultat de către Consiliu (C7-0020/2010),
   având în vedere că, în reuniunea sa din 15 martie 2010, Comisia pentru control bugetar a audiat candidatul propus de Consiliu pentru a fi membru al Curții de Conturi,
   având în vedere articolul 108 din Regulamentul său de procedură,
   având în vedere raportul Comisiei pentru control bugetar (A7-0042/2010),

               A.

               întrucât Louis Galea îndeplinește condițiile prevăzute la articolul 286 alineatul (1) din Tratatul FUE,

               1.

               emite un aviz favorabil privind propunerea Consiliului de numire a lui Louis Galea ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


title: Decizia (UE) 2017/619 a Consiliului din 27 martie 2017 de numire a unui supleant, propus de Regatul Spaniei, în cadrul Comitetului Regiunilor

text:
               1.4.2017

               RO

               Jurnalul Oficial al Uniunii Europene

               L 89/8

         DECIZIA (UE) 2017/619 A CONSILIULUI
   din 27 martie 2017
   de numire a unui supleant, propus de Regatul Spaniei, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 5 octombrie 2015, prin Decizia (UE) 2015/1792 a Consiliului (4), domnul Borja COROMINAS FISAS a fost înlocuit de doamna Yolanda IBARROLA DE LA FUENTE în calitatea de supleant.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului doamnei Yolanda IBARROLA DE LA FUENTE,

         ADOPTĂ PREZENTA DECIZIE:
   Articolul 1
   Este numit în calitatea de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul Ignacio Javier GARCÍA GIMENO, Director General de Asuntos Europeos y Cooperación con el Estado de la Comunidad de Madrid.

         Articolul 2
   Prezenta decizie intră în vigoare la data adoptării.

      Adoptată la Bruxelles, 27 martie 2017.

            Pentru Consiliu

            Președintele

         C. ABELA

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2015/1792 a Consiliului din 5 octombrie 2015 de numire a cinci membri spanioli și a cinci supleanți spanioli în cadrul Comitetului Regiunilor (JO L 260, 7.10.2015, p. 28).


title: 2010/632/UE: Decizia Consiliului din 15 octombrie 2010 de numire a unui membru român în cadrul Comitetului Economic și Social European pentru perioada cuprinsă între 21 septembrie 2010 și 20 septembrie 2015

text:
               23.10.2010

               RO

               Jurnalul Oficial al Uniunii Europene

               L 279/32

         DECIZIA CONSILIULUI
   din 15 octombrie 2010
   de numire a unui membru român în cadrul Comitetului Economic și Social European pentru perioada cuprinsă între 21 septembrie 2010 și 20 septembrie 2015
   (2010/632/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 300 alineatul (2) și articolul 302, coroborate cu articolul 7 din Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice,
   având în vedere propunerea făcută de România,
   având în vedere avizul Comisiei Europene,
   întrucât:

               (1)

               Mandatele membrilor Comitetului Economic și Social European au expirat la 20 septembrie 2010.

               (2)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1), cu excepția unui membru român, pe care autoritățile române și-au rezervat dreptul de a-l propune ulterior.

               (3)

               Printr-o scrisoare recepționată de Consiliu la 28 septembrie 2010, autoritățile române au propus Consiliului un candidat pentru a fi numit membru în cadrul Comitetului Economic și Social European pentru perioada sus-menționată, în scopul de a completa lista membrilor atribuiți României prin tratat,

         ADOPTĂ PREZENTA DECIZIE:
   Articolul 1
   Domnul Eugen LUCAN este numit în calitate de membru în cadrul Comitetului Economic și Social European pentru perioada cuprinsă între 21 septembrie 2010 și 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Luxemburg, 15 octombrie 2010.

            Pentru Consiliu

            Președintele

         E. SCHOUPPE

      (1)  JO L 251, 25.9.2010, p. 8.


title: 2014/623/UE: Decizia Parlamentului European din 3 aprilie 2014 privind descărcarea de gestiune pentru execuția bugetului întreprinderii comune Clean Sky aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/318

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului întreprinderii comune Clean Sky aferent exercițiului financiar 2012
   (2014/623/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune Clean Sky pentru exercițiul financiar 2012,

               —

               având în vedere Raportul Curții de Conturi privind conturile anuale ale întreprinderii comune Clean Sky pentru exercițiul financiar 2012, însoțit de răspunsurile întreprinderii comune (1),

               —

               având în vedere Recomandarea Consiliului din 18 februarie 2014 (05851/2014 – C7-0053/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 71/2008 al Consiliului din 20 decembrie 2007 privind înființarea întreprinderii comune Clean Sky (4), în special articolul 11 alineatul (4),

               —

               având în vedere normele financiare ale întreprinderii comune Clean Sky adoptate printr-o decizie a Consiliului său de conducere la 7 noiembrie 2008,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0210/2014),

               1.

               acordă directorului executiv al întreprinderii comune Clean Sky descărcarea de gestiune pentru execuția bugetului întreprinderii comune aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune Clean Sky, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 369, 17.12.2013, p. 10.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 30, 4.2.2008, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2013/576/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/228

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2011
   (2013/576/UE)
   PARLAMENTUL EUROPEAN,

               —

               având în vedere conturile anuale finale ale Autorității Europene pentru Siguranța Alimentară pentru exercițiul financiar 2011,

               —

               având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2011, însoțit de răspunsurile Autorității (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 178/2002 al Parlamentului European și al Consiliului (4) de instituire a Autorității Europene pentru Siguranța Alimentară, în special articolul 44,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0074/2013),

               1.

               acordă directorului executiv al Autorității Europene pentru Siguranța Alimentară descărcarea de gestiune pentru execuția bugetului autorității aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene pentru Siguranța Alimentară, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 92.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 31, 1.2.2002, p. 1.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Autorității Europene pentru Siguranța Alimentară pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2011, însoțit de răspunsurile Autorității (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2) (Regulamentul financiar), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 178/2002 al Parlamentului European și al Consiliului (4) de instituire a Autorității Europene pentru Siguranța Alimentară, în special articolul 44,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0074/2013),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Autorității Europene pentru Siguranța Alimentară (denumită în continuare „Autoritatea”) aferente exercițiului financiar 2011 și cu privire la legalitatea și regularitatea operațiunilor subiacente;

                  B.

                  întrucât bugetul Autorității pentru exercițiul financiar 2011 s-a cifrat la 77 309 800 EUR față de 74 700 000 EUR în 2010, ceea ce reprezintă o creștere de 3,49 %, și întrucât Autoritatea este în întregime finanțată prin contribuții de la bugetul Uniunii,

         Gestiunea bugetară și financiară

                  1.

                  constată că eforturile de monitorizare a bugetului pe durata exercițiului financiar au contribuit în continuare la o rată foarte ridicată de execuție bugetară de 98,47 % (98,8 % în 2010);

                  2.

                  constată că rata de execuție a creditelor de plată a fost de 82,05 %, ceea ce reprezintă o mică scădere față de exercițiul precedent (83,51 %);

                  3.

                  constată că în 2011 Autoritatea a dispus de suma de 78 800 000 EUR de la bugetul Uniunii; ia act de faptul că 334 din 355 de posturi erau ocupate la sfârșitul lui 2011, Autoritatea angajând 109 agenți contractuali și experți naționali detașați; solicită Autorității să îmbunătățească rata de ocupare, dar este pe deplin conștient de faptul că aceasta se confruntă cu anumite probleme de transport, din cauza amplasării sale;

                  4.

                  reamintește Autorității să respecte într-o mai mare măsură principiul anualității; consideră că exercițiul 2011 este unul special din cauza mutării în noul sediu și a întârzierii înregistrate din această cauză în efectuarea plăților;

         Politica imobiliară

                  5.

                  constată că, în decembrie 2011, Autoritatea a achiziționat o nouă clădire pentru sediul său, contra sumei de 36,8 milioane EUR, care va fi plătită în tranșe trimestriale de-a lungul unei perioade de 25 de ani, dobânzile aferente ridicându-se la 18,5 milioane EUR; constată, deopotrivă, că Curtea de Conturi a ridicat problema dacă nu ar fi fost posibil să i se solicite autorității bugetare o alternativă mai economică, potrivit principiului bunei gestiuni financiare și cu asigurarea respectării depline a Regulamentului financiar;

                  6.

                  constată că Autoritatea a prezentat proiectul imobiliar autorității bugetare în 2005, însoțit de un acord privind decalarea prețului de achiziție pe o perioadă de 25 de ani, și că autoritatea bugetară a aprobat proiectul imobiliar; constată că, la recomandarea Curții de Conturi, s-a solicitat Comisiei identificarea de credite de plată suplimentare pentru acoperirea achiziționării într-o singură tranșă; ia act de faptul că, în actualul context de restricții bugetare, nu a fost posibilă suplimentarea creditelor alocate Autorității pentru efectuarea achiziției printr-o plată unică; constată că modalitățile adoptate pentru achiziționare au condus la o reducere a costurilor asociate sediului Autorității în comparație cu varianta închirierii, utilizată anterior;

         Transferuri

                  7.

                  constată, din raportul Curții de Conturi și din Raportul anual de activitate al Autorității (RAA), că au fost efectuate 13 transferuri bugetare în 2011; ia act mai ales de transferul sumei de 2,46 milioane EUR de la titlul I la liniile bugetare pentru infrastructură și informatică de la titlul II, menite să asigure resursele necesare pentru adaptarea sistemelor informatice și a celor financiare, presupusă de reorganizarea și migrarea către sistemul financiar-contabil bazat pe angajamente, precum și să consolideze resursele disponibile pentru mutarea în sediul definitiv și pentru echiparea acestuia; constată, totodată, că au fost realizate transferuri în cadrul titlurilor II și III; ia act cu îngrijorare de remarca Curții de Conturi conform căreia situația indică existența unor deficiențe în planificarea și execuția bugetară și contravine principiului specificității;

         Conflictele de interese și transparența

                  8.

                  salută auditul realizat de Curtea de Conturi privind evaluarea politicilor și a procedurilor utilizate în cadrul a patru agenții europene, inclusiv al Autorității Europene pentru Siguranța Alimentară, pentru gestionarea situațiilor de conflict de interese, prezentând rezultatele în Raportul său special nr. 15/2012;

                  9.

                  constată cu îngrijorare că, în conformitate cu constatările Curții de Conturi, la momentul finalizării activității de pe teren (octombrie 2011), Autoritatea nu era în măsură să gestioneze în mod adecvat situațiile de conflict de interese; constată totodată că, între timp, Autoritatea elaborase deja politici avansate pentru a gestiona conflictele de interese; își exprimă totuși îngrijorarea că aceste politici nu au oferit rezultatele sperate;

                  10.

                  salută organizarea, în octombrie 2012, a unui seminar având drept temă etica și integritatea, obligatoriu pentru toți membrii Consiliului de administrație; invită însă Consiliul de administrație să pună efectiv în aplicare propriul cod de conduită și să adopte dispoziții care să împiedice și să sancționeze cazurile de tip „ușă turnantă”, pentru a evita în viitor situații similare celei în care s-a aflat unul dintre foștii săi președinți;

                  11.

                  constată că Autoritatea a programat o evaluare a politicii sale privind independența până la sfârșitul anului 2013 și s-a angajat să analizeze, printre altele, posibilitatea de a publica concluziile procedurilor legate de abuzul de încredere, inclusiv concluziile procedurii de verificare a integrității evaluărilor științifice, precum și să extindă și să consolideze mandatul Comitetului său privind conflictele de interese, spre exemplu, cu un mandat similar celui al Comitetului pentru norme etice și prevenirea conflictelor de interese al ANSES (Agenția națională pentru securitate sanitară în domeniul alimentar și ecologic și în domeniul muncii din Franța); se așteaptă ca Autoritatea să informeze autoritatea care acordă descărcarea de gestiune în legătură cu acest subiect până în octombrie 2013, dacă este posibil;

                  12.

                  solicită Autorității să demareze un dialog structurat cu societatea civilă pe teme legate de conflictele de interese și să invite organizațiile interesate să discute problemele de interes comun, pe baza unei ordini de zi decise de comun acord, și să informeze autoritatea care acordă descărcarea de gestiune cu privire la rezultatele acestor discuții, cel puțin de două ori pe an; remarcă faptul că Autoritatea a intensificat dialogul cu părțile interesate și cu societatea civilă; consideră că acest dialog trebuie instituționalizat și luat în considerare de consiliul de administrație al Autorității;

                  13.

                  își exprimă îngrijorarea cu privire la faptul că Autoritatea a fost criticată pentru lipsă de transparență referitor la publicarea declarațiilor anuale de interese și la lipsa de formare profesională privind conflictele de interese; solicită să se ia măsuri în aceste privințe și îndeamnă Autoritatea să raporteze autorității care acordă descărcarea de gestiune cu privire la acțiunile întreprinse; salută faptul că, în prezent, toate declarațiile anuale de interese ale experților Autorității sunt publicate și pot fi consultate pe site-ul de internet al Autorității;

                  14.

                  îndeamnă Autoritatea să acorde în continuare conflictelor de interese un loc de prim-plan pe lista sa de priorități, cu scopul de a-și apăra credibilitatea și de a menține încrederea opiniei publice în siguranța alimentară, și să ofere detalii cât mai detaliate și precise cu putință în ceea ce privește modalitatea în care va pune în aplicare principalele recomandări formulate în raportul Curții de Conturi și în rezoluțiile Parlamentului European; îndeamnă Autoritatea să examineze cu cea mai mare atenție conflictele de interese, având în vedere lansarea procesului de revizuire a regulamentului său de înființare, care oferă ocazia de a atinge cele mai înalte standarde de guvernanță, descrise de Organizația pentru Cooperare și Dezvoltare Economică (OCDE), și care ar influența în mod pozitiv structura de guvernanță, independența și calitatea științifică a Autorității; consideră că revizuirea regulamentului de înființare oferă o posibilitate importantă de a iniția schimbări radicale în cadrul Autorității, căreia îi revine răspunderea pentru consultanța științifică obiectivă în materie de siguranță alimentară și a mediului la nivelul Uniunii;

                  15.

                  recomandă insistent ca, pentru a se evita conflictele de interese, să se impună o perioadă adecvată de tranziție cu scopul de a nu permite personalului Autorității să își părăsească postul ocupat în cadrul Autorității pentru a prelua imediat un alt post în industrie sau într-o agenție de lobbying conexă, precum și în cazul transferurilor în sens invers;

                  16.

                  constată că Autoritatea a întreprins o serie de măsuri în urma auditului Curții de Conturi și a publicării Raportului special nr. 15/2012, printre care:

                              —

                              în 2007 Autoritatea a introdus un cadru cuprinzător menit să prevină apariția unor potențiale conflicte de interese, revizuit și actualizat periodic între timp;

                              —

                              începând cu 2011, Autoritatea a consolidat respectivul cadru prin adoptarea unei politici revizuite privind independența și procesele decizionale cu caracter științific; își exprimă totuși îngrijorarea că politica revizuită nu va fi suficient de adecvată, atrăgând atenția asupra numeroaselor cazuri de conflicte de interese expuse, în 2012, de două organizații neguvernamentale (ONG-uri) cu rol de gardian – Corporate Europe Observatory și Earth Open Source; solicită să se aducă noi îmbunătățiri politicii Autorității în materie de independență, printre care interzicerea legăturilor cu organismele din sector;

                              —

                              la sfârșitul lui 2013 este prevăzută o revizuire a politicii și normelor de aplicare ale Autorității în materie de independență;

                              —

                              în iulie 2012 Autoritatea a aplicat cadrul asigurat de Comisie privind etica și integritatea și a adoptat o politică dedicată privind cadourile;

                              —

                              în 2012 a fost desemnat un consilier pe probleme de etică;

                        îndeamnă Autoritatea să dea curs în continuare recomandărilor Curții de Conturi pentru a evita orice conflict de interese între diversele sale structuri de conducere și operaționale și să informeze autoritatea care acordă descărcarea de gestiune cu privire la punerea în aplicare a politicilor și procedurilor menționate mai sus, precum și cu privire la orice noi evoluții în ceea ce privește gestionarea conflictelor de interese, înainte de octombrie 2013;

                  17.

                  recunoaște eforturile depuse de Autoritate pentru a asigura o mai bună prevenire și gestionare a conflictelor de interese; constată totuși că independența și competența experților săi externi continuă să fie puse sub semnul întrebării de ONG-urile care își asumă rolul de „gardian” sau chiar de colegii lor experți în domeniul siguranței alimentare, cum a fost, de exemplu, cazul experților din grupul de lucru pentru perturbatorii endocrini; subliniază că, pe cale de consecință, sub semnul întrebării este pusă chiar activitatea Autorității, cum a fost cazul în cadrul Seminarului comun JRC-NIEHS pe tema efectelor perturbatorilor endocrini în doze reduse, desfășurat la Berlin în decembrie 2012;

                  18.

                  constată că reuniunea în cadrul căreia a fost ales consiliul de administrație a avut un caracter public; reamintește totuși că, în cadrul procedurii de descărcare de gestiune 2010, Parlamentul a făcut apel la alegerea președintelui consiliului de administrație prin vot public și speră că se va da curs solicitării sale;

                  19.

                  constată totuși că orientările OCDE, pe care Curtea de Conturi și-a bazat Raportul special nr. 15/2012, deși constituie un standard internațional în acest domeniu, nu sunt pe deplin aplicabile agențiilor și nu îndeplinesc pe deplin necesitățile specifice ale agențiilor descentralizate; salută cu entuziasm intenția Comisiei de a elabora orientări privind gestiunea conflictelor de interese, așa cum a prevăzut în Foaia de parcurs pentru acțiunile întreprinse ca urmare a abordării comune privind agențiile descentralizate ale UE;

                  20.

                  subliniază angajamentul Autorității de a iniția, începând din octombrie 2012, prima evaluare a unui eșantion aleatoriu de declarații de interese pentru a verifica coerența acestora cu recent adoptata sa politică privind independența și normele ei de punere în aplicare; constată totuși că protocoalele nu au fost încă finalizate, ceea ce a condus la amânarea evaluării; solicită Autorității să aducă la cunoștința autorității care acordă descărcarea de gestiune motivele acestei întârzieri și calendarul prevăzut al organizării evaluării;

                  21.

                  salută planurile Autorității de a lansa, în 2013, un proiect-pilot de internalizare a unei părți din activitatea științifică desfășurată în prezent de experți externi în cadrul grupurilor de lucru din domeniul produselor reglementate; constată că această inițiativă va demara în domeniile ingredientelor alimentare și al OMG-urilor; solicită Autorității să furnizeze autorității care acordă descărcarea de gestiune mai multe informații cu privire la progresele realizate;

                  22.

                  constată cu satisfacție că, din 2011, Autoritatea a introdus în RAA o secțiune specială în care sunt descrise acțiunile întreprinse pentru aplicarea politicii sale privind independența, dând astfel parțial curs recomandării formulate în Rezoluția Parlamentului din 23 octombrie 2012 referitoare la acordarea descărcării de gestiune Autorității pentru exercițiul financiar 2010 (6);

                  23.

                  salută faptul că site-ul Autorității pune la dispoziție curriculum-vitae și declarația de interese a directorului executiv, precum și cele ale membrilor conducerii de nivel înalt și ale experților care fac parte din comitetele științifice din cadrul Autorității; ia act de eforturile depuse de Autoritate pentru a crește nivelul de transparență, dar rămâne de părere că aceste dispoziții ar trebui să se aplice și în cazul tuturor experților interni, reiterându-și opinia exprimată în cadrul procedurii de acordare a descărcării de gestiune din 2010; este conștient de faptul că această chestiune este în curs; invită Autoritatea să informeze autoritatea care acordă descărcarea de gestiune în legătură cu progresele realizate în această privință cât mai curând posibil;

         Audit intern

                  24.

                  constată din informațiile prezentate de Autoritate că, în 2011, Serviciul de Audit Intern (IAS) al Comisiei a efectuat un audit de asigurare al procesului de planificare și de elaborare a bugetului operațional, iar unitatea de audit intern a efectuat trei audituri de asigurare privind procesul de selecție a membrilor grupurilor de experți, revizuirea specială a contribuțiilor experților la avizele științifice (conflicte de interese ulterioare) și, respectiv, revizuirea intermediară a costurilor ocazionate de alegerea sediului definitiv al Autorității;

                  25.

                  constată cu satisfacție că toate cele 11 recomandări (niciuna „esențială”, două „foarte importante”, șapte „importante” și două „dezirabile”) făcute de IAS au fost acceptate de conducere și că cinci dintre cele șase recomandări restante „foarte importante” au fost puse în aplicare și așteaptă evaluarea IAS, iar cea de-a șasea se află în procesul de punere în aplicare; constată totodată că unitatea de audit intern a făcut o recomandare „foarte importantă” și două recomandări „foarte importante”, iar dintre cele 11 recomandări restante „foarte importante” cinci au fost puse în aplicare, iar șase sunt în curs de aplicare; constată că nicio recomandare „esențială” nu a rămas netratată;

                  26.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (7) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 92.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 31, 1.2.2002, p. 1.

         (5)  JO L 357, 31.12.2002, p. 72.

         (6)  JO L 350, 20.12.2012, p. 77.

         (7)  Texte adoptate, P7_TA(2013)0134 (A se vedea pagina 374 a prezentului Jurnal Oficial).


title: 2012/27/PESC: Decizia EUBAM Rafah/2/2011 a Comitetului politic și de securitate din 20 decembrie 2011 privind prelungirea mandatului șefului misiunii pentru Misiunea de Asistență la Frontieră a Uniunii Europene pentru punctul de trecere Rafah (EUBAM Rafah)

text:
               13.1.2012

               RO

               Jurnalul Oficial al Uniunii Europene

               L 9/14

         DECIZIA EUBAM RAFAH/2/2011 A COMITETULUI POLITIC ȘI DE SECURITATE
   din 20 decembrie 2011
   privind prelungirea mandatului șefului misiunii pentru Misiunea de Asistență la Frontieră a Uniunii Europene pentru punctul de trecere Rafah (EUBAM Rafah)
   (2012/27/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2005/889/PESC a Consiliului din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EUBAM Rafah) (1), în special articolul 10 alineatul (1),
   întrucât:

               (1)

               În temeiul Acțiunii comune 2005/889/PESC, Consiliul a autorizat Comitetul politic și de securitate (COPS), în conformitate cu articolul 38 din tratat, să adopte deciziile relevante în scopul controlului politic și al conducerii strategice a misiunii EUBAM Rafah, inclusiv decizia de numire a unui șef al misiunii.

               (2)

               La 11 noiembrie 2008, prin Decizia EUBAM Rafah/1/2008 (2), COPS a numit, la propunerea Secretarului General/Înaltului Reprezentant, pe domnul Alain FAUGERAS în calitate de șef al misiunii EUBAM Rafah. La 21 mai 2010, prin Decizia EUBAM Rafah/1/2010 (3), COPS a prelungit, la propunerea Înaltului Reprezentant al Uniunii pentru afaceri externe și politica de securitate („ÎR”), mandatul domnului Alain FAUGERAS până la 24 mai 2011, iar prin Decizia EUBAM Rafah/1/2011 (4) mandatul acestuia a fost prelungit până la 31 decembrie 2011.

               (3)

               ÎR a propus COPS prelungirea mandatului domnului Alain FAUGERAS în calitate de șef al misiunii EUBAM Rafah de la 1 ianuarie 2012 la 30 iunie 2012,

         ADOPTĂ PREZENTA DECIZIE:
   Articolul 1
   Mandatul domnului Alain FAUGERAS în calitate de șef al misiunii pentru Misiunea de Asistență la Frontieră a Uniunii Europene pentru punctul de trecere Rafah (EUBAM Rafah) se prelungește de la 1 ianuarie 2012 până la 30 iunie 2012.
   Articolul 2
   Prezenta decizie intră în vigoare la data adoptării.

      Adoptată la Bruxelles, 20 decembrie 2011.

            Pentru Comitetul politic și de securitate

            Președintele

         O. SKOOG

      (1)  JO L 327, 14.12.2005, p. 28.

      (2)  JO L 306, 15.11.2008, p. 99.

      (3)  JO L 126, 22.5.2010, p. 25.

      (4)  JO L 142, 28.5.2011, p. 63.


title: 2010/462/UE: Decizia Comisiei din 18 august 2010 referitoare la adoptarea unei decizii financiare privind un proiect-pilot pentru promovarea responsabilizării consumatorilor, a eficienței și stabilității piețelor financiare europene prin intermediul formării asociaților de consumatori și a organizațiilor similare

text:
               20.8.2010

               RO

               Jurnalul Oficial al Uniunii Europene

               L 219/21

         DECIZIA COMISIEI
   din 18 august 2010
   referitoare la adoptarea unei decizii financiare privind un proiect-pilot pentru promovarea responsabilizării consumatorilor, a eficienței și stabilității piețelor financiare europene prin intermediul formării asociaților de consumatori și a organizațiilor similare
   (2010/462/UE)
   COMISIA EUROPEANĂ,
   având în vedere Tratatul privind Uniunea Europeană,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (1) (denumit în continuare „Regulament financiar”), în special articolul 75,
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a Normelor de aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (2) (denumit în continuare „Normele de aplicare”), în special articolul 90,
   întrucât:

               (1)

               În conformitate cu articolul 75 din Regulamentul financiar și articolul 90 alineatul (1) din Normele de aplicare, angajarea cheltuielilor din bugetul Uniunii Europene este precedată de o decizie financiară care stabilește elementele esențiale ale acțiunii care implică cheltuielile și care este adoptată de către instituția competentă sau de către autoritățile împuternicite de aceasta.

               (2)

               În conformitate cu articolul 49 alineatul (6) litera (a) din regulamentul financiar, prezentul proiect-pilot este un program-pilot de natură experimentală, conceput să verifice fezabilitatea unei acțiuni și utilitatea ei.

               (3)

               Autoritatea bugetară a alocat 1 milion EUR, în cadrul bugetului pe 2010 al Uniunii Europene, pentru un proiect-pilot referitor la responsabilizarea consumatorilor, eficiența și stabilitatea piețelor financiare europene prin intermediul formării.

               (4)

               Pentru punerea în aplicare a acestui proiect-pilot sunt preconizate trei acțiuni, iar finanțarea acestor acțiuni ar trebui să facă obiectul unei decizii unice.

               (5)

               Odată cu creșterea complexității serviciilor financiare, consumatorii au mai multă nevoie de consiliere financiară. Un serviciu de consiliere financiară generală poate spori autonomia consumatorilor și poate pune la dispoziție informații privind achiziționarea de servicii financiare în cunoștință de cauză. Formarea entităților nonprofit, cum ar fi asociațiile de consumatori și alte organizații neguvernamentale și guvernamentale, le va permite acestora să ofere consumatorilor servicii mai bune de consiliere într-o gamă largă de aspecte importante din sectorul serviciilor financiare.

               (6)

               Prezenta decizie de finanțare poate acoperi, de asemenea, plata dobânzilor pentru penalități de întârziere, în temeiul articolului 83 din Regulamentul financiar și al articolului 106 alineatul (5) din Normele de aplicare.

               (7)

               În scopul aplicării prezentei decizii, este necesar să se definească termenul „modificare semnificativă” în sensul articolului 90 alineatul (4) din Normele de aplicare,

         ADOPTĂ PREZENTA DECIZIE:
   Articol unic
   Acțiunile precizate în anexă sunt aprobate. Ele sunt finanțate prin linia bugetară 17 02 04 din bugetul Uniunii Europene pe 2010, până la un plafon maxim de 1 000 000 EUR. Aceste credite pot acoperi, de asemenea, dobânzile pentru penalități de întârziere.
   Sumele indicate în următoarele descrieri sunt orientative. În limitele bugetului maxim estimat pentru toate acțiunile specifice, modificările cumulate care nu depășesc 20 % nu sunt considerate a fi substanțiale, cu condiția ca acestea să nu afecteze semnificativ natura și obiectivele proiectului-pilot.
   Ordonatorul de credite poate adopta astfel de modificări în conformitate cu principiile bunei gestiuni financiare și ale proporționalității.

      Adoptată la Bruxelles, 18 august 2010.

            Pentru Comisie

            Președintele

         José Manuel BARROSO

      (1)  JO L 248, 16.9.2002, p. 1.

      (2)  JO L 357, 31.12.2002, p. 1.

      ANEXĂ
      Domeniu: Politica de protecție a consumatorilor

         Proiect-pilot în cadrul liniei bugetare 17 02 04

      Temei juridic: articolul 49 alineatul (6) litera (a) din Regulamentul (CE, Euratom) nr. 1605/2002 al Consiliului.
      Se alocă un credit de 1 milion EUR pentru crearea unei asociații de consumatori destinată promovării responsabilizării consumatorilor, a eficienței și stabilității piețelor financiare europene, în special prin mărirea autonomiei consumatorilor în domeniul serviciilor financiare prin intermediul acțiunilor de formare și prin consilierea consumatorilor.
      Numărul de acțiuni planificate: DG SANCO intenționează să desfășoare 3 acțiuni diferite în domeniul responsabilizării consumatorilor în sectorul serviciilor financiare prin intermediul formării:
      Cursuri de formare în domeniul serviciilor financiare pentru asociații de consumatori și pentru alte părți nonprofit interesate care oferă informații și consiliere utilizatorilor finali ai serviciilor financiare în cadrul unui contract-cadru existent. Această acțiune va fi desfășurată într-un contract-cadru existent în septembrie 2010, pentru o sumă de 200 000 EUR.
      Un studiu destinat inventarierii, în fiecare stat membru, a entităților nonprofit care oferă consiliere generală privind serviciile financiare pentru consumatori. De asemenea, studiul va evalua cele mai bune practici referitoare la serviciul de consiliere financiară cu caracter general. În plus, el va identifica nevoile eventuale de formare ale acestor entități în domeniul consilierii financiare. Un credit de 150 000 EUR se va aloca acestui studiu, pentru care va fi lansată o procedură deschisă de ofertare (contract de achiziții de servicii) în august 2010.
      În funcție de rezultatele studiului de inventariere menționat mai sus, vor fi organizate cursuri suplimentare de formare în domeniul serviciilor financiare pentru entitățile nonprofit care oferă consumatorilor consiliere generală în domeniul serviciilor financiare. Un credit de 650 000 EUR se va aloca acestei acțiuni de formare, pentru care va fi lansată o procedură deschisă de ofertare (contract de achiziții de servicii) în mai 2011.


title: Decizia Consiliului din 19 mai 2003 privind semnarea în numele Comunității Europene și aplicarea provizorie a unui Acord-cadru pentru un Program multilateral de mediu în domeniul nuclear în Federația Rusă și a Protocolului la acesta privind acțiunile în justiție, procedurile judiciare și acordarea de despăgubiri și de aprobare a încheierii acordului menționat anterior și a protocolului la acesta de către Comisie în numele Comunității Europene a Energiei Atomice

text:
Anunţ juridic important

|

32003D0462

Jurnalul Oficial L 155 , 24/06/2003 p. 0035 - 0036 ediţie specială în limba cehă capitol 11 volum 47 p. 117  - 118 ediţie specială în limba estonă capitol 11 volum 47 p. 117  - 118 ediţie specială în limba maghiară capitol 11 volum 47 p. 117  - 118 ediţie specială în limba lituaniană capitol 11 volum 47 p. 117  - 118 LV.ES capitol 11 volum 47 p. 117  - 118 MT.ES capitol 11 volum 47 p. 117  - 118 PL.ES capitol 11 volum 47 p. 117  - 118 SK.ES capitol 11 volum 47 p. 117  - 118 ediţie specială în limba slovenă capitol 11 volum 47 p. 117  - 118

		20030519Decizia Consiliuluidin 19 mai 2003privind semnarea în numele Comunității Europene și aplicarea provizorie a unui Acord-cadru pentru un Program multilateral de mediu în domeniul nuclear în Federația Rusă și a Protocolului la acesta privind acțiunile în justiție, procedurile judiciare și acordarea de despăgubiri și de aprobare a încheierii acordului menționat anterior și a protocolului la acesta de către Comisie în numele Comunității Europene a Energiei Atomice(2003/462/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 181a alineatul (3) a doua teză coroborat cu articolul 300 alineatul (2) prima teză,având în vedere Tratatul de instituire a Comunității Europene a Energiei Atomice, în special articolul 101 alineatul (2),având în vedere propunerea Comisiei,întrucât:(1) Comisia a participat în numele Comunității la negocierile cu Federația Rusă a unui Acord-cadru privind un Program multilateral de mediu în domeniul nuclear în Federația Rusă (PMMNR) și a Protocolului privind acțiunile în justiție, procedurile judiciare și acordarea de despăgubiri.(2) Comisia și statele membre în cauză ar trebui să își coordoneze pozițiile înaintea reuniunii Comitetului PMMNR.(3) Sub rezerva încheierii sale, acordul și protocolul la acesta ar trebui semnate în numele Comunității Europene.(4) Încheierea de către Comisie a acordului și a protocolului la acesta, în numele Comunității Europene a Energiei Atomice, ar trebui aprobată,DECIDE:Articolul 1Se aprobă semnarea, în numele Comunității Europene, a Acordului-cadru pentru un Program multilateral de mediu în domeniul nuclear în Federația Rusă (PMMNR) și a Protocolului la acesta privind acțiunile în justiție, procedurile judiciare și acordarea de despăgubiri, sub rezerva deciziei Consiliului cu privire la încheierea acestui acord.Textul acordului și al protocolului la acesta sunt atașate la prezenta decizie.Articolul 2Se aprobă încheierea de către Comisie, în numele Comunității Europene a Energiei Atomice, a acordului-cadru și a protocolului la acesta.Articolul 3Comisia reprezintă Comunitatea în cadrul comitetului menționat la articolul 4 din acord (Comitetul PMMNR).Articolul 4Președintele Consiliului este autorizat să desemneze persoana(ele) împuternicită(e) să semneze, din partea Comunității, acordul cadru și protocolul la acesta, sub rezerva încheierii acestuia.Articolul 5Acordul-cadru și protocolul la acesta se aplică provizoriu de la data semnării, până la intrarea în vigoare a acestuia.Adoptată la Bruxelles, 19 mai 2003.Pentru ConsiliuPreședinteleG. Papandreou--------------------------------------------------


title: Atribuirea de noi responsabilități vicepreședintelui Comisiei Jacques Barrot Decizia Parlamentului European din 18 iunie 2008 privind aprobarea atribuirii de noi responsabilități vicepreședintelui Comisiei Jacques Barrot

text:
               27.11.2009

               RO

               Jurnalul Oficial al Uniunii Europene

               CE 286/103

         Miercuri, 18 iunie 2008Atribuirea de noi responsabilități vicepreședintelui Comisiei Jacques Barrot
   P6_TA(2008)0290
   Decizia Parlamentului European din 18 iunie 2008 privind aprobarea atribuirii de noi responsabilități vicepreședintelui Comisiei Jacques Barrot
   2009/C 286 E/40

      Parlamentul European,
   având în vedere articolul 217 alineatul (2) din Tratatul CE,
   având în vedere punctul 5 din Acordul-cadru privind relațiile dintre Parlamentul European și Comisie (1),
   având în vedere propunerea din 9 mai 2008 de modificare a responsabilităților atribuite vicepreședintelui Comisiei, Jacques Barrot,
   având în vedere audierea vicepreședintelui Comisiei, în cadrul comisiei parlamentare competente, la 16 iunie 2008,
   având în vedere articolul 99 din Regulamentul său de procedură,

               1.

               aprobă atribuirea de noi responsabilități vicepreședintelui Comisiei, Jacques Barrot, pentru perioada rămasă din mandatul Comisiei care se va încheia la 31 octombrie 2009;

               2.

               încredințează Președintelui sarcina de a transmite prezenta decizie Consiliului, Comisiei și guvernelor statelor membre.

      (1)  JO C 117 E, 18.5.2006, p. 123.


title: Decizia nr. 12-2005 din 10 martie 2005 privind accesul public la documentele Curții de Conturi (2005/C 96/01)

text:
Anunţ juridic important

|

32005D0012(01)

Official Journal C 096 , 20/04/2005 P. 0001 - 0004

		20050310Decizia nr. 12-2005din 10 martie 2005privind accesul public la documentele Curții de Conturi(2005/C 96/01)CURTEA DE CONTURI A COMUNITĂȚILOR EUROPENE,având în vedere regulamentul său de procedură [1] și, în special, articolul 30 al acestuia,având în vedere Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene [2] și, în special, articolul 143 alineatul (2) și articolul 144 alineatul (1) ale acestuia,întrucât:Tratatul privind Uniunea Europeană consacră conceptul de transparență la articolul 1 al doilea paragraf, afirmând că tratatul marchează o nouă etapă în procesul de creare a unei uniuni tot mai strânse între popoarele Europei, în care deciziile se iau într-un mod cât mai transparent posibil și cât mai aproape posibil de cetățean.In declarația comună [3] referitoare la Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei [4], Parlamentul European, Consiliul și Comisia solicită celorlalte instituții să adopte norme interne privind accesul public la documente care să țină seama de principiile și limitele stabilite în regulamentul menționat.Dispozițiile prevăzute de Decizia nr. 18/97 a Curții de Conturi de stabilire a normelor interne privind prelucrarea cererilor de acces la documentele deținute de Curte [5] sunt anterioare Regulamentului (CE) nr. 1049/2001 și ar trebui revizuite ținând seama de regulamentul menționat și de jurisprudența Curții Europene de Justiție și a Tribunalului de Primă Instanță.Transparența consolidează legitimitatea, eficacitatea și responsabilitatea administrației, întărind astfel principiile democrației. În acest scop ar trebui promovate bunele practici administrative privind accesul la documente.Cu toate acestea, anumite interese publice și private ar trebui protejate prin excepții de la principiul accesului public la documente. În special, trebuie respectate în mod corespunzător standardele internaționale de audit privind natura confidențială a informațiilor referitoare la audit,DECIDE:Articolul 1ObiectivObiectivul prezentei decizii este de a defini condițiile, limitele și procedurile prin care Curtea de Conturi acordă acces public la documentele pe care le deține.Articolul 2Beneficiari și domeniu de aplicare(1) În cadrul și în limitele dispozițiilor prevăzute de prezenta decizie și a standardelor internaționale care reglementează confidențialitatea informațiilor referitoare la audit, orice cetățean al Uniunii și orice altă persoană fizică sau juridică, având domiciliul sau sediul într-un stat membru, are drept de acces la documentele Curții de Conturi, sub rezerva principiilor, condițiilor și limitelor stabilite de prezenta decizie.(2) Curtea de Conturi poate, sub rezerva acelorași principii, condiții și limite, să acorde acces la documente oricărei persoane fizice sau juridice care nu are domiciliul sau sediul într-unul din statele membre.(3) Prezenta decizie se aplică tuturor documentelor deținute de Curtea de Conturi, adică documentelor întocmite sau primite de către aceasta și care se află în posesia sa.(4) Prezenta decizie nu aduce atingere drepturilor privind accesul public la documentele deținute de Curtea de Conturi care ar putea rezulta din instrumentele dreptului internațional sau din acte comunitare care le pun în aplicare.Articolul 3DefinițiiÎn sensul prezentei decizii:(a) "document" semnifică orice conținut, indiferent de suportul său (redactat pe hârtie sau în format electronic sau sub formă de înregistrare audio, video sau audio-video);(b) "terț" semnifică orice persoană fizică sau juridică, sau orice entitate din exteriorul Curții de Conturi, inclusiv statele membre, alte instituții și organisme comunitare și necomunitare și țări terțe.Articolul 4Excepții(1) Curtea de Conturi refuză accesul la un document atunci când divulgarea ar submina protejarea:(a) interesului public, inclusiv:- siguranță publică;- apărare și aspecte militare;- relații internaționale;- politica financiară, monetară sau economică a Comunității sau a unui stat membru;(b) vieții private și a integrității persoanei umane, în special în conformitate cu legislația comunitară privind protecția datelor cu caracter personal.(2) În conformitate cu normele care reglementează confidențialitatea prevăzută la articolul 143 alineatul (2) și la articolul 144 alineatul (1) din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene, precum și de dispozițiile corespunzătoare din alte instrumente de drept comunitar, Curtea de Conturi refuză accesul la observațiile formulate în cadrul auditului. Poate refuza și accesul la documente utilizate pentru elaborarea acestor observații.(3) Curtea de Conturi refuză accesul la un document atunci când divulgarea sa ar submina protejarea:- intereselor comerciale ale unei persoane fizice sau juridice, inclusiv a celor privind proprietatea intelectuală;- procedurilor judiciare și a consultanței juridice;- inspecții, investigații și audit.(4) Este refuzat accesul la un document întocmit de Curtea de Conturi pentru uz intern sau primit de aceasta și care privește o chestiune asupra căreia decizia nu a fost încă luată, atunci când divulgarea documentului menționat ar compromite procesul decizional al Curții de Conturi.Este refuzat accesul la un document ce conține avize pentru uz intern și emis în cadrul deliberărilor și consultărilor preliminare ale Curții de Conturi chiar după luarea deciziei respective în cazul în care divulgarea documentului ar compromite procesul decizional al Curții de Conturi.(5) În cazul în care cererea privește un document deținut de către Curtea de Conturi fără ca aceasta să fie autorul documentului, Curtea de Conturi confirmă primirea cererii și pune la dispoziție numele persoanei, instituției sau organismului căruia trebuie să-i fie adresată cererea.(6) În cazul în care excepțiile din prezentul articol privesc numai părți din documentul solicitat, celelalte părți ale documentului sunt divulgate.(7) Excepțiile prevăzute la prezentul articol se aplică fără a aduce atingere dispozițiilor privind accesul public la arhivele istorice ale Comunităților stabilite în Regulamentul (CEE, Euratom) nr. 354/83 al Consiliului [6].(8) Fără a aduce atingere excepțiilor stabilite în prezentul articol, Curtea de Conturi poate decide acordarea accesului la un document, în întregime sau în parte, atunci când un interes public superior justifică divulgarea documentului în cauză.Articolul 5Cereri de accesCererile de acces la un document trebuie formulate în formă scrisă [7], fie pe hârtie, fie în format electronic, într-una din limbile prevăzute la articolul 314 din Tratatul CE [8] și într-o manieră suficient de precisă pentru a permite Curții de Conturi să identifice documentul. Solicitantul nu este obligat să menționeze motivul cererii sale.Articolul 6Prelucrarea cererilor inițiale(1) Cererile de acces la documente sunt prelucrate de directorul Departamentului de Relații Externe. Directorul trimite o confirmare de primire solicitantului, examinează cererea și hotărăște cursul pe care-l va urma.(2) În funcție de obiectul cererii, directorul Departamentului de Relații Externe informează și, după caz, consultă membrii implicați, pe secretarul general, serviciul juridic sau pe responsabilul pentru protecția datelor înainte de a hotărî dacă documentul solicitat poate fi eliberat.(3) O cerere de acces la un document este prelucrată cu promptitudine. În decurs de 15 zile lucrătoare de la înregistrarea cererii, Curtea de Conturi fie acordă accesul la documentul solicitat și asigură accesul la acesta în conformitate cu articolul 9, fie formulează într-un răspuns scris motivele pentru refuzul total sau parțial și informează solicitantul cu privire la dreptul său de a adresa Curții o cerere pentru a-și reconsidera poziția în conformitate cu articolul 7.(4) În cazul unei cereri referitoare la un document foarte lung sau la un număr foarte mare de documente, Curtea de Conturi poate să se consulte, în mod informal, cu solicitantul cu scopul de a identifica o soluție adecvată. În asemenea cazuri, termenul prevăzut la alineatul (3) poate fi prelungit cu 15 zile lucrătoare, cu condiția ca solicitantul să fie notificat în prealabil și să se specifice motivele.Articolul 7Cererea de reexaminare(1) În cazul unui refuz parțial sau total, solicitantul poate, în termen de 15 zile lucrătoare de la primirea răspunsului Curții, să solicite acesteia să-și reconsidere poziția.(2) În cazul în care Curtea de Conturi nu răspunde în termenul prevăzut, solicitantul are dreptul să solicite reexaminarea cererii.Articolul 8Prelucrarea cererilor de reexaminare(1) Cererile de reexaminare sunt prezentate președintelui Curții de Conturi. În funcție de obiectul cererii, președintele Curții de Conturi consultă membrul în cauză sau pe secretarul general și, după caz, poate consulta fie serviciul juridic, fie pe responsabilul pentru protecția datelor înainte de a hotărî dacă documentul solicitat ar trebui să fie eliberat.(2) Cererea de reexaminare se prelucrează în mod prompt. În termen de 15 zile lucrătoare de la înregistrarea unei asemenea cereri, Curtea de Conturi fie acordă accesul la documentul solicitat și asigură accesul la acesta în conformitate cu articolul 9, fie precizează în scris motivul refuzului total sau parțial. În cazul unui refuz total sau parțial, Curtea de Conturi informează solicitantul cu privire la căile de atac pe care le are la dispoziție, anume posibilitatea de a iniția o acțiune în instanță împotriva Curții de Conturi și/sau de a adresa o plângere Ombudsmanului, în condițiile stabilite în articolul 230 și, respectiv, articolul 195 din Tratatul CE.(3) În cazuri excepționale, de exemplu în cazul unei cereri privind un document foarte lung sau un număr foarte mare de documente, termenul prevăzut la alineatul (2) este prelungit cu 15 zile lucrătoare, cu condiția ca solicitantul să fie notificat în prealabil și să se specifice motivele.(4) În cazul în care Curtea de Conturi nu răspunde în termenul prevăzut, lipsa unui răspuns este considerată un răspuns negativ și dă dreptul solicitantului să utilizeze căile de atac prevăzute la alineatul (2).Articolul 9Accesul în urma unei cereri(1) Solicitantul poate consulta documentele la care Curtea de Conturi i-a acordat acces fie la sediul Curții de Conturi din Luxemburg, fie sub forma unei copii, inclusiv, acolo unde este posibil, a unei copii electronice. În primul caz, data și ora consultării documentului sunt convenite între solicitant și directorul Departamentului de Relații Externe.(2) Solicitantului poate să i se ceară să acopere costul efectuării și expedierii copiilor. Acest cost nu depășește costul real al efectuării și expedierii copiilor. Consultarea pe loc, copiile de mai puțin de 20 de pagini format A4 și accesul direct la documentele în format electronic sunt gratuite.(3) În cazul în care un document este accesibil publicului, Curtea de Conturi își poate îndeplini obligația de a acorda acces la documentul solicitat, informând solicitantul cu privire la mijloacele de a-l obține.(4) Documentele sunt furnizate în formatul și în versiunea existente (inclusiv în format electronic sau sub altă formă), în funcție de preferința solicitantului. Curtea nu este obligată să creeze un document nou sau să colecteze informații la cererea solicitantului.Articolul 10Reproducerea documentelor(1) Documentele eliberate în conformitate cu prezenta decizie nu pot fi reproduse și nici utilizate în scopuri comerciale fără autorizația prealabilă scrisă a Curții de Conturi.(2) Prezenta decizie nu aduce atingere reglementărilor existente cu privire la dreptul de autor care ar putea limita dreptul unui terț de a reproduce sau utiliza documentele eliberate.Articolul 11Dispoziții finale(1) Decizia nr. 18/97 a Curții de Conturi din 20 februarie 1997 se abrogă.(2) Prezenta decizie se publică în Jurnalul Oficial al Uniunii Europene.(3) Decizia intră în vigoare în prima zi a lunii următoare datei adoptării sale.Adoptată la Luxemburg, 10 martie 2005.Pentru Curtea de ConturiPreședinteleHubert Weber[1] JO L 18, 20.1.2005, p. 1.[2] JO L 248, 16.9.2002, p. 1.[3] JO L 173, 27.6.2001, p. 5.[4] JO L 145, 31.5.2001, p. 43.[5] JO C 295, 23.9.1998, p. 1.[6] Regulamentul (CEE, Euratom) nr. 354/83 al Consiliului, astfel cum a fost modificat prin Regulamentul (CE, Euratom) nr. 1700/2003 al Consiliului (JO L 243, 27.9.2003, p. 1).[7] Adresate Curții de Conturi Europene, directorului Departamentului de Relații Externe, 12, rue Alcide de Gasperi, L-1615 Luxemburg. Fa: (352)x 439342, e-mail: Euraud@eca.eu.int.[8] În prezent: ceha, daneza, engleza, estona, finlandeza, franceza, germana, greaca, irlandeza, italiana, letona, lituaniana, maghiara, malteza, olandeza, poloneza, portugheza, slovaca, slovena, spaniola, suedeza.--------------------------------------------------


title: 2014/579/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Agenției Europene de Mediu aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/206

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Agenției Europene de Mediu aferent exercițiului financiar 2012
   (2014/579/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene de Mediu pentru exercițiul financiar 2012,

               —

               având în vedere Raportul Curții de Conturi privind conturile anuale ale Agenției Europene de Mediu pentru exercițiul financiar 2012, însoțit de răspunsurile agenției (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 401/2009 al Parlamentului European și al Consiliului din 23 aprilie 2009 privind Agenția Europeană de Mediu și Rețeaua europeană de informare și observare a mediului (4), în special articolul 13,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0235/2014),

               1.

               acordă directorului executiv al Agenției Europene de Mediu descărcarea de gestiune pentru execuția bugetului agenției aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene de Mediu, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 106.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 126, 21.5.2009, p. 13.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 17 iulie 2006 privind semnarea și aplicarea provizorie a Acordului dintre Comunitatea Europeană și Republica Maldive privind anumite aspecte ale serviciilor aeriene

text:
Anunţ juridic important

|

32006D0695

Jurnalul Oficial L 286 , 17/10/2006 p. 0019 - 0019 Jurnalul Oficial L 200 , 01/08/2007 p. 0041 - 0041

		20060717Decizia Consiliuluidin 17 iulie 2006privind semnarea și aplicarea provizorie a Acordului dintre Comunitatea Europeană și Republica Maldive privind anumite aspecte ale serviciilor aeriene(2006/695/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 5 iunie 2003, Consiliul a autorizat Comisia să înceapă negocieri cu țările terțe pentru înlocuirea anumitor dispoziții din acordurile bilaterale existente printr-un acord comunitar.(2) În numele Comunității, Comisia a negociat un acord cu Republica Maldive privind anumite aspecte ale serviciilor aeriene, în conformitate cu mecanismele și liniile directoare din anexa la decizia Consiliului care autorizează Comisia să înceapă negocieri cu țările terțe pentru înlocuirea anumitor dispoziții din acordurile bilaterale existente printr-un acord comunitar.(3) Sub rezerva încheierii sale eventuale la o dată ulterioară, acordul negociat de Comisie ar trebui să fie semnat și aplicat provizoriu,DECIDE:Articolul 1Semnarea Acordului dintre Comunitatea Europeană și Republica Maldive privind anumite aspecte ale serviciilor aeriene se aprobă în numele Comunității, sub rezerva deciziei Consiliului privind încheierea acordului menționat.Textul acordului se atașează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul în numele Comunității, sub rezerva încheierii acestuia.Articolul 3Până la intrarea în vigoare, acordul se aplică cu titlu provizoriu din prima zi a primei luni următoare datei la care părțile s-au informat reciproc despre îndeplinirea procedurilor necesare în acest scop.Articolul 4Președintele Consiliului este autorizat să procedeze la notificarea prevăzută la articolul 9 alineatul (2) din acord.Adoptată la Bruxelles, 17 iulie 2006.Pentru ConsiliuPreședinteleE. Tuomioja--------------------------------------------------


title: Decizia Comisiei din 10 august 2010 de instituire a Grupului de experți în domeniul internetului obiectelor

text:
               11.8.2010

               RO

               Jurnalul Oficial al Uniunii Europene

               C 217/10

         DECIZIA COMISIEI
   din 10 august 2010
   de instituire a Grupului de experți în domeniul internetului obiectelor
   2010/C 217/08
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               În conformitate cu Comunicarea Comisiei intitulată „Internetul obiectelor – un plan de acțiune pentru Europa” (denumită în continuare „comunicarea”), este importantă instituirea la nivel european a unui mecanism care să implice diferitele părți interesate, în vederea consilierii Comisiei pentru formularea strategiei UE de urmat în îndeplinirea diferitelor acțiuni enumerate în comunicare.

               (2)

               Prin urmare, este necesar să se instituie un grup de experți în domeniul internetului obiectelor și să se definească sarcinile și structura acestui grup.

               (3)

               Grupul trebuie să faciliteze dialogul dintre părțile interesate.

               (4)

               Grupul trebuie să fie compus din organisme având competențe în domeniile juridic, economic și tehnologic, deoarece internetul obiectelor are legătură cu domeniile respective. Aceste organisme pot fi asociații industriale sau comerciale, organisme de standardizare europene, parteneri internaționali, organizații ale consumatorilor și ale societății civile, organisme de cercetare și din mediul academic, precum și observatori din statele membre ale UE și din instituțiile UE interesate, cum sunt Comitetul Regiunilor și Comitetul Economic și Social European.

               (5)

               Trebuie să se stabilească norme privind divulgarea informațiilor de către membrii grupului, fără a aduce atingere normelor Comisiei privind securitatea, stabilite în anexa la Decizia 2001/844/CE, CECO, Euratom a Comisiei (1).

               (6)

               Datele personale ale membrilor grupului trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organismele comunitare și privind libera circulație a acestor date (2).

               (7)

               Este oportun să se stabilească o perioadă de aplicare pentru prezenta decizie. Comisia va examina în timp util oportunitatea unei prelungiri,

         ADOPTĂ PREZENTA DECIZIE:
   Articolul 1
   Obiect
   Se instituie grupul de experți în domeniul internetului obiectelor, denumit în continuare „grupul”, începând cu data publicării prezentei decizii în Jurnalul Oficial al Uniunii Europene.
   Articolul 2
   Sarcini
   Sarcinile grupului sunt:

               (a)

               să consilieze Comisia cu privire la cel mai bun mod de abordare a provocărilor tehnice, juridice și organizaționale la nivel european;

               (b)

               să stimuleze schimbul de experiență și de bune practici în cadrul unui grup compus din diferite părți interesate și să solicite contribuții orale și scrise din partea grupului, inclusiv contribuții internaționale dacă este necesar;

               (c)

               să contribuie la crearea unei viziuni comune asupra dezvoltării și introducerii internetului obiectelor în cadrul Agendei digitale pentru Europa, o inițiativă emblematică pentru Strategia Europa 2020.

         Articolul 3
   Consultare
   (1)   Comisia poate consulta grupul cu privire la orice aspect pe care îl consideră relevant pentru dezvoltarea internetului obiectelor în Europa, încurajând membrii grupului să sugereze și alte subiecte de discuție.
   Articolul 4
   Componență – Numirea membrilor
   (1)   Grupul se compune din cel mult 45 de membri.
   (2)   Membrii sunt organisme având competențe în domeniile juridic, economic și tehnologic, deoarece internetul obiectelor are legătură cu aceste domenii.
   (3)   Comisia alege un număr de organisme care își desemnează reprezentanți, precum și supleanți ai acestora.
   (4)   Membrii grupului rămân în funcție până la înlocuire sau până la încheierea mandatului.
   (5)   Membrii care nu mai pot contribui în mod eficace la discuțiile grupului, cei care demisionează sau cei care nu îndeplinesc condițiile prevăzute la alineatul (3) din prezentul articol sau la articolul 339 din Tratatul privind funcționarea Uniunii Europene, pot fi înlocuiți pe perioada rămasă până la încheierea mandatului lor.
   (6)   Denumirile organismelor se publică în Registrul grupurilor de experți.
   (7)   Numele membrilor se culeg, se prelucrează și se publică în conformitate cu Regulamentul (CE) nr. 45/2001.
   Articolul 5
   Funcționare
   (1)   Grupul este prezidat de un reprezentant al Comisiei.
   (2)   Cu acordul Comisiei se pot înființa subgrupuri pentru examinarea unor aspecte specifice, pe baza mandatului stabilit de grup. După îndeplinirea mandatului lor, aceste subgrupuri sunt dizolvate.
   (3)   Reprezentantul Comisiei poate invita ad-hoc experți din afara grupului, având competențe specifice în legătură cu un subiect de pe ordinea de zi, pentru a participa la activitatea grupului sau a subgrupului. În plus, reprezentantul Comisiei poate acorda persoanelor fizice și organismelor statutul de observator.
   (4)   Membrii grupurilor de experți și reprezentanții acestora, precum și experții și observatorii invitați, trebuie să respecte obligațiile privind secretul profesional prevăzute în tratate și în normele de implementare a acestora, precum și normele Comisiei privind securitatea, referitoare la protecția informațiilor clasificate ale UE, stabilite în anexa la Decizia 2001/844/CE, CECO, Euratom a Comisiei. În cazul nerespectării acestei dispoziții, Comisia poate lua toate măsurile adecvate.
   (5)   Comisia asigură servicii de secretariat. La reuniunile grupului și ale subgrupurilor pot participa și alți funcționari ai Comisiei care sunt interesați de lucrări.
   (6)   Grupul adoptă propriul regulament de procedură pe baza regulamentului de procedură standard pentru grupurile de experți.
   (7)   Comisia publică informații relevante despre activitățile desfășurate de grup, fie prin includerea acestora în registru, fie prin intermediul unui link al registrului către un site web dedicat.
   Articolul 6
   Cheltuieli aferente reuniunilor
   (1)   Participanții la activitățile grupului nu sunt remunerați pentru serviciile prestate.
   (2)   Cheltuielile de călătorie și sejur ale participanților la activitățile grupului sunt rambursate de Comisie în conformitate cu dispozițiile în vigoare în cadrul Comisiei.
   (3)   Aceste cheltuieli sunt rambursate în limitele bugetului anual alocat grupului de către serviciile competente ale Comisiei.
   Articolul 7
   Aplicabilitate
   Prezenta decizie se aplică până la 31 decembrie 2012.
   Articolul 8
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 10 august 2010.

            Pentru Comisie

            Președintele

         José Manuel BARROSO

      (1)  JO L 317, 3.12.2001, p. 1.

      (2)  JO L 8, 12.1.2001, p. 1.